九日南山
作者：萬某
朝代：宋

paragraphs: 南山何峩峩，群峰秀色聚。
朝暉與夕靄，無□□去住。
徘徊九折險，縈曲一川注。
懸崖置屋少，□穴亦可度。
蒼然老楠木，幾閲風霜斁。
孫枝長□許，老幹未肯仆。
昔年重九日，來者必三顧。
題詩刻峭壁，皆欲寄□□。
念我獨何人，今日追故步。
凌晨出南門，風雨怯行路。
不憚登涉難，恐失此日故。
造物亦隨人，晴明送日暮。
徐行兩柏間，杯盤共草具。
賓僚不鄙我，笑語露情愫。
他時儻再來，莫指桃源誤。